CELEX: 62022TN0173
Language: et
Date: 2022-06-20 00:00:00
Title: Kohtuasi T-173/22: 30. märtsil 2022 esitatud hagi – T-Systems International versus komisjon

20.6.2022   
            
            
               ET
            
            
               Euroopa Liidu Teataja
            
            
               C 237/56
            
         
      30. märtsil 2022 esitatud hagi – T-Systems International versus komisjon
      (Kohtuasi T-173/22)
      (2022/C 237/73)
      Kohtumenetluse keel: inglise
      
         Pooled
      
      
         Hageja: T-Systems International GmbH (mainiäärne Frankfurt, Saksamaa) (esindajad: advokaadid E. van Nuffel d’Heynsbroeck, D. Bogaert ja T. Payan)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada hankelepingu sõlmimise otsus teenuste osutamiseks seoses üleeuroopalise valitsusasutuste telemaatiliste teenuste süsteemiga (TESTA) hankemenetluses DIGIT/A3/PR/2019/010, mille tulemused tehti teatavaks 21. jaanuaril 2022;
               
            
                  —
               
               
                  mõista kõik kohtukulud välja Euroopa Komisjonilt.
               
            
         Väited ja peamised argumendid
      
      Hageja esitab hagi põhjenduseks kolm väidet.
      
                  1.
               
               
                  Esimene väide, et on rikutud finantsmääruse (1) artikli 168 lõiget 6 ja et kõik menetluse raames esitatud pakkumused on õigusvastased, kuivõrd teenuse pakkumine ja seega nõuetele vastava pakkumuse esitamine on tehnilises kirjelduses kehtestatud nõuete tõttu ülemäära keeruline või võimatu.
               
            
                  2.
               
               
                  Teine väide, et kostja muutis tehnilises kirjelduses kehtestatud kohustuslikke nõudeid, rikkudes teiste pakkujate pakkumuste hindamisel menetluse olulisi tingimusi.
               
            
                  3.
               
               
                  Kolmas väide, et esineb suur oht, et hankelepingut võidakse oluliselt muuta, kuivõrd komisjon sõlmis lepingu sellistel tehnilistel tingimustel, mille kohta ta ei saanud mitte teada, et need muutuvad peagi tühiseks, kui need ei olnud juba tema hankemenetluse ajal tühised, ja rikkus seega finantsmääruse artiklit 170.
               
            
         (1)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 23/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT 2018, L 193, lk 1).